A4-0337/98

Απόφαση σχετικά με την κοινή θέση που καθόρισε το Συμβούλιο για την έκδοση οδηγίας του Ευρωπαϊκού Κοινοβουλίου και του Συμβουλίου που αφορά ραδιοεξοπλισμό και τηλεπικοινωνιακό τερματικό εξοπλισμό και την αμοιβαία αναγνώριση της πιστότητας αυτών των εξοπλισμών (C4-0342/98 - 97/0149(COD))(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου, (C4-0342/98 - 97/0149(COD)) ((EE C 227 της 20.7.1998, σελ.37.)),

- έχοντας υπόψη τη γνωμοδότησή του κατά την πρώτη ανάγνωση ((ΕΕ C 56 της 23.2.1998, σελ. 19)) σχετικά με την πρόταση της Επιτροπής προς το Κοινοβούλιο και το Συμβούλιο (COM(97)0257) ((ΕΕ C 248 της 14.8.1997, σελ. 4.)),

- έχοντας υπόψη την τροποποιημένη πρόταση της Επιτροπής (COM(98)0176) ((ΕΕ C 141, της 6.5.1998, σελ. 9)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0337/98),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(5α) ότι οι συσκευές που χρησιμοποιούνται αποκλειστικά για δραστηριότητες που αφορούν τη δημόσια ασφάλεια, την άμυνα, την κρατική ασφάλεια (συμπεριλαμβανομένης της οικονομικής ευημερίας του κράτους στην περίπτωση δραστηριοτήτων που σχετίζονται με θέματα κρατικής ασφαλείας) και για δραστηριότητες του κράτους στον τομέα του ποινικού δικαίου όπως αναφέρεται στο άρθρο 36 της Συνθήκης δεν καλύπτονται από το πεδίο εφαρμογής της οδηγίας[semigr ]

(Τροπολογία 2)

Αιτιολογική σκέψη 40α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(40α) ότι συνήφθη modus vivendi στις 20 Δεκεμβρίου 1994, μεταξύ του Ευρωπαϊκού Κοινοβουλίου, του Συμβουλίου και της Επιτροπής ως προς τα εκτελεστικά μέτρα που θα ισχύουν για όσες πράξεις εκδίδονται με τη διαδικασία του άρθρου 189 Β της Συνθήκης[semigr ]

(Τροπολογία 3)

Άρθρο 1, παράγραφος 5

>Αρχικό κείμενο>

5. Η παρούσα οδηγία δεν εφαρμόζεται στις συσκευές που χρησιμοποιούνται αποκλειστικά για δραστηριότητες που αφορούν τη δημόσια ασφάλεια, την άμυνα, την κρατική ασφάλεια (συμπεριλαμβανομένης της οικονομικής ευημερίας του κράτους στην περίπτωση δραστηριοτήτων που σχετίζονται με θέματα κρατικής ασφαλείας) και για δραστηριότητες του κράτους στον τομέα του ποινικού δικαίου.

>Κείμενο μετά την ψηφοφορία στο ΕΚ>

Διαγράφεται

(Τροπολογία 4)

Άρθρο 2, σημείο β)

>Αρχικό κείμενο>

β) «Τηλεπικοινωνιακός τερματικός εξοπλισμός»: προϊόν ή σχετικό κατασκευαστικό στοιχείο του, το οποίο έχει σχεδιαστεί για να συνδέεται καθ' οιονδήποτε τρόπο σε διεπαφές δημόσιων τηλεπικοινωνιακών δικτύων (δηλ. τηλεπικοινωνιακών δικτύων που χρησιμοποιούνται πλήρως ή εν μέρει για την παροχή τηλεπικοινωνιακών υπηρεσιών που είναι προσιτές στο κοινό),

>Κείμενο μετά την ψηφοφορία στο ΕΚ>

β) «Τηλεπικοινωνιακός τερματικός εξοπλισμός»: προϊόν ή σχετικό κατασκευαστικό στοιχείο του, το οποίο έχει σχεδιαστεί για να συνδέεται

άμεσα ή έμμεσα καθ' οιονδήποτε τρόπο σε διεπαφές δημόσιων τηλεπικοινωνιακών δικτύων (δηλ. τηλεπικοινωνιακών δικτύων που χρησιμοποιούνται πλήρως ή εν μέρει για την παροχή τηλεπικοινωνιακών υπηρεσιών που είναι προσιτές στο κοινό),

(Τροπολογία 5)

Άρθρο 3

>Αρχικό κείμενο>

1. Οι ακόλουθες βασικές απαιτήσεις ισχύουν για όλες τις συσκευές:

>Κείμενο μετά την ψηφοφορία στο ΕΚ>

1. Οι ακόλουθες βασικές απαιτήσεις ισχύουν για όλες τις συσκευές:

>Αρχικό κείμενο>

α) οι στόχοι της οδηγίας 73/23/ΕΟΚ, όσον αφορά τις απαιτήσεις ασφαλείας, αλλά χωρίς την επιβολή κατώτατου ορίου τάσης,

>Κείμενο μετά την ψηφοφορία στο ΕΚ>

α) η προστασία της υγείας ή η ασφάλεια του χρήστη ή οποιουδήποτε άλλου προσώπου, συμπεριλαμβανομένων και των στόχων όσον αφορά τις απαιτήσεις ασφαλείας οι οποίοι περιέχονται στην οδηγία 73/23/ΕΟΚ, αλλά χωρίς την επιβολή ορίου τάσης,

>Αρχικό κείμενο>

β) οι απαιτήσεις προστασίας της οδηγίας 89/336/ΕΟΚ, όσον αφορά την ηλεκτρομαγνητική συμβατότητα,

>Κείμενο μετά την ψηφοφορία στο ΕΚ>

β) οι απαιτήσεις προστασίας της οδηγίας 89/336/ΕΟΚ, όσον αφορά την ηλεκτρομαγνητική συμβατότητα,

>Αρχικό κείμενο>

γ) η πρόληψη βλάβης του δικτύου ή της λειτουργίας του, η οποία προκαλεί απαράδεκτη υποβάθμιση της υπηρεσίας για άλλα πρόσωπα πλην του χρήστη της συσκευής.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Ο ραδιοεξοπλισμός πρέπει επιπλέον να κατασκευάζεται κατά τρόπο που να χρησιμοποιεί αποτελεσματικά το φάσμα που έχει παραχωρηθεί στις επίγειες/δορυφορικές ραδιοεπικοινωνίες και τις τροχιακές δυνατότητες, ώστε να αποφεύγονται οι επιβλαβείς παρεμβολές.

>Κείμενο μετά την ψηφοφορία στο ΕΚ>

2. Ο ραδιοεξοπλισμός πρέπει επιπλέον να κατασκευάζεται κατά τρόπο που να χρησιμοποιεί αποτελεσματικά το φάσμα που έχει παραχωρηθεί στις επίγειες/δορυφορικές ραδιοεπικοινωνίες και τις τροχιακές δυνατότητες, ώστε να αποφεύγονται οι επιβλαβείς παρεμβολές.

>Αρχικό κείμενο>

3. Με τη διαδικασία του άρθρου 14, η Επιτροπή μπορεί να αποφασίσει ότι οι συσκευές ορισμένων κατηγοριών εξοπλισμού, πρέπει να κατασκευάζονται κατά τέτοιο τρόπο ώστε:

>Κείμενο μετά την ψηφοφορία στο ΕΚ>

3. Με τη διαδικασία του άρθρου 14, η Επιτροπή μπορεί να αποφασίσει ότι οι συσκευές ορισμένων κατηγοριών εξοπλισμού

ή συγκεκριμένων τύπων συσκευής, πρέπει να κατασκευάζονται κατά τέτοιο τρόπο ώστε:

>Αρχικό κείμενο>

α) να υπάρχει ορθή διαλειτουργία μέσω δικτύων με άλλες συσκευές και να μπορούν να συνδέονται με διεπαφές κατάλληλου τύπου σε ολόκληρη την Κοινότητα, και/ή

>Κείμενο μετά την ψηφοφορία στο ΕΚ>

α) να υπάρχει ορθή διαλειτουργία μέσω δικτύων με άλλες συσκευές και να μπορούν να συνδέονται με διεπαφές κατάλληλου τύπου σε ολόκληρη την Κοινότητα, και/ή

>Αρχικό κείμενο>

>Κείμενο μετά την ψηφοφορία στο ΕΚ>

αα) να μην βλάπτουν το δίκτυο ή τη λειτουργεία του και να μην κάνουν κακή χρήση των πηγών του δικτύου προκαλώντας με τον τρόπο αυτό απαράδεκτη υποβάθμιση της υπηρεσίας, και/ή

>Αρχικό κείμενο>

β) να περιλαμβάνουν διασφαλίσεις της προστασίας των δεδομένων προσωπικού χαρακτήρα και της ιδιωτικής ζωής του χρήστη και του συνδρομητή, και/ή

>Κείμενο μετά την ψηφοφορία στο ΕΚ>

β) να περιλαμβάνουν διασφαλίσεις της προστασίας των δεδομένων προσωπικού χαρακτήρα και της ιδιωτικής ζωής του χρήστη και του συνδρομητή, και/ή

>Αρχικό κείμενο>

γ) να υποστηρίζουν ορισμένες λειτουργίες που εξασφαλίζουν την αποφυγή της απάτης, και/ή

>Κείμενο μετά την ψηφοφορία στο ΕΚ>

γ) να υποστηρίζουν ορισμένες λειτουργίες που εξασφαλίζουν την αποφυγή της απάτης, και/ή

>Αρχικό κείμενο>

δ) να υποστηρίζουν ορισμένες λειτουργίες που εξασφαλίζουν την πρόσβαση σε υπηρεσίες άμεσης βοήθειας, και/ή

>Κείμενο μετά την ψηφοφορία στο ΕΚ>

δ) να υποστηρίζουν ορισμένες λειτουργίες που εξασφαλίζουν την πρόσβαση σε υπηρεσίες άμεσης βοήθειας, και/ή

>Αρχικό κείμενο>

ε) ορισμένοι τύποι συσκευών να υποστηρίζουν ορισμένες λειτουργίες προκειμένου να διευκολύνεται η χρησιμοποίησή τους από άτομα με ειδικές ανάγκες.

>Κείμενο μετά την ψηφοφορία στο ΕΚ>

ε) να υποστηρίζουν ορισμένες λειτουργίες προκειμένου να διευκολύνεται η χρησιμοποίησή τους από άτομα με ειδικές ανάγκες.

(Τροπολογία 6)

Άρθρο 5, παράγραφος 3

>Αρχικό κείμενο>

3. Η Επιτροπή, αφού ζητήσει τη γνώμη της επιτροπής και σύμφωνα με τη διαδικασία του άρθρου 13, μπορεί να εκδίδει κατευθυντήριες γραμμές για την ερμηνεία του εναρμονισμένου προτύπου και να δημοσιεύει κατάλογο των διορθώσεων του εναρμονισμένου προτύπου εν αναμονή της τυπικής διόρθωσής του. Μετά από διαβούλευση με την επιτροπή και σύμφωνα με τη διαδικασία του άρθρου 13, η Επιτροπή μπορεί να αποσύρει εναρμονισμένα πρότυπα με δημοσίευση ανακοίνωσης στην Επίσημη Εφημερίδα των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

3. Στην περίπτωση έλλειψης εναρμονισμένων προτύπων όσον αφορά τις βασικές απαιτήσεις, η Επιτροπή, αφού ζητήσει τη γνώμη της επιτροπής και σύμφωνα με τη διαδικασία του άρθρου 13, δημοσιεύει στην Επίσημη Εφημερίδα των Ευρωπαϊκών Κοινοτήτων κατευθυντήριες γραμμές για την ερμηνεία των εναρμονισμένων προτύπων ή τους όρους υπό τους οποίους η συμμόρφωση προς εναρμονισμένο πρότυπο παρέχει τεκμήριο συμμόρφωσης. Μετά από διαβούλευση με την επιτροπή και σύμφωνα με τη διαδικασία του άρθρου 13, η Επιτροπή μπορεί να αποσύρει εναρμονισμένα πρότυπα με δημοσίευση ανακοίνωσης στην Επίσημη Εφημερίδα των Ευρωπαϊκών Κοινοτήτων.

(Τροπολογία 7)

Άρθρο 7, παράγραφος 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4α. Σε επείγουσες περιπτώσεις, ένας φορέας εκμετάλλευσης δικτύου μπορεί να αποσυνδέσει μία συσκευή εφόσον η προστασία του δικτύου απαιτεί την άνευ χρονοτριβής αποσύνδεση του εξοπλισμού, και είναι δυνατόν να προσφερθεί στον χρήστη εναλλακτική λύση. Ο φορέας ενημερώνει αμέσως τις αρμόδιες εθνικές αρχές σχετικά με την εφαρμογή του άρθρου 7, παράγραφος 4 και του άρθρου 8 της παρούσας οδηγίας.

(Τροπολογία 8)

Άρθρο 7α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 7α

Ελεύθερη κυκλοφορία συσκευών

>Αρχικό κείμενο>

>Κείμενο μετά την ψηφοφορία στο ΕΚ>

1. Με την επιφύλαξη των άρθρων 6, παράγραφος 4 και 7, παράγραφος 2, τα κράτη μέλη δεν απαγορεύουν, περιορίζουν ή εμποδίζουν στην επικράτειά τους τη διάθεση στην αγορά και τη θέση σε λειτουργία συσκευών που φέρουν την αναφερόμενη στο Παράρτημα VII σήμανση CE με την οποία δηλώνεται η συμμόρφωσή τους προς όλες τις διατάξεις της οδηγίας αυτής, συμπεριλαμβανομένων και των διαδικασιών συμμόρφωσης που καθορίζονται στο Κεφάλαιο ΙΙ.

>Αρχικό κείμενο>

>Κείμενο μετά την ψηφοφορία στο ΕΚ>

2. Τα κράτη μέλη δεν εμποδίζουν την επίδειξη μη συμμορφούμενων προς τις διατάξεις της εν λόγω οδηγίας συσκευών που εκτίθενται σε εμπορικές εκθέσεις, παρουσιάσεις, επιδείξεις, κ.τ.λ., υπό τον όρο ότι οι συσκευές αυτές θα φέρουν σε εμφανές σημείο ένδειξη που θα αναφέρει σαφώς ότι δεν μπορούν να διατεθούν στο εμπόριο ή να τεθούν σε λειτουργία εάν δεν έχει προηγηθεί η κατά τα ανωτέρω συμμόρφωσή τους.

>Αρχικό κείμενο>

>Κείμενο μετά την ψηφοφορία στο ΕΚ>

3. Όταν η συσκευή υπόκειται σε άλλες οδηγίες που αφορούν άλλες πτυχές και οι οποίες προβλέπουν επίσης την σήμανση CE, η σήμανση αυτή θα υποδεικνύει ότι η εν λόγω συσκευή πληροί επίσης τις διατάξεις και των άλλων οδηγιών. Εάν, εντούτοις, μία ή περισσότερες από τις οδηγίες αυτές παρέχουν τη δυνατότητα στον κατασκευαστή, κατά τη διάρκεια μεταβατικής περιόδου, να επιλέξει ποιές διευθετήσεις θα εφαρμόσει, η σήμανση CE θα υποδεικνύει ότι η συσκευή πληροί τις διατάξεις μόνο των οδηγιών που εφάρμοσε ο κατασκευαστής. Στην περίπτωση αυτή, οι λεπτομέρειες των εν λόγω οδηγιών όπως δημοσιεύονται στην Επίσημη Εφημερίδα των Ευρωπαϊκών Κοινοτήτων πρέπει να εμφαίνονται στα έγγραφα, γνωστοποιήσεις ή οδηγίες, όπως απαιτούν οι εν λόγω οδηγίες και συνοδεύουν αυτά τα προϊόντα.

(Τροπολογία 9)

Άρθρο 8, παράγραφος 2, εισαγωγή

>Αρχικό κείμενο>

2. Το ενδιαφερόμενο κράτος μέλος κοινοποιεί πάραυτα στην Επιτροπή, η οποία στη συνέχεια ενημερώνει τα άλλα κράτη μέλη, τα μέτρα αυτά, εξηγώντας τους λόγους που το οδήγησαν στην απόφαση αυτή και εκθέτοντας κατά πόσον η μη συμμόρφωση οφείλεται:

>Κείμενο μετά την ψηφοφορία στο ΕΚ>

2. Το ενδιαφερόμενο κράτος μέλος κοινοποιεί πάραυτα στην Επιτροπή τα μέτρα αυτά, εξηγώντας τους λόγους που το οδήγησαν στην απόφαση αυτή και εκθέτοντας κατά πόσον η μη συμμόρφωση οφείλεται:

(Τροπολογία 10)

Άρθρο 8, παράγραφος 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

5α. Όταν κράτος μέλος κοινοποιήσει στην Επιτροπή μέτρο που αναφέρεται στις παραγράφους 1 ή 5, η Επιτροπή οφείλει στη συνέχεια να ενημερώσει τα άλλα κράτη μέλη και να συμβουλευθεί την επιτροπή επί του συγκεκριμένου θέματος.

Όταν, αφού έχει προηγηθεί η ανωτέρω διαβούλευση, η Επιτροπή κρίνει ότι:

>Αρχικό κείμενο>

>Κείμενο μετά την ψηφοφορία στο ΕΚ>

- το μέτρο είναι δικαιολογημένο, ενημερώνει πάραυτα το κράτος μέλος που έλαβε την πρωτοβουλία, καθώς και τα υπόλοιπα κράτη μέλη[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- το μέτρο δεν δικαιολογείται, ενημερώνει πάραυτα το κράτος μέλος και το καλεί να το αποσύρει.

(Τροπολογία 11)

Άρθρο 9, παράγραφος 2

>Αρχικό κείμενο>

2. Αντί των διαδικασιών που αναφέρονται παρακάτω, η συμμόρφωση της συσκευής προς τις βασικές απαιτήσεις του άρθρου 3 παράγραφος 1 σημεία (α) και (β) μπορεί να αποδεικνύεται με τις διαδικασίες που ορίζονται στην οδηγία 73/23/ΕΟΚ και στην οδηγία 89/336/ΕΟΚ αντιστοίχως, όταν η συσκευή εμπίπτει στο πεδίο εφαρμογής των οδηγιών αυτών.

>Κείμενο μετά την ψηφοφορία στο ΕΚ>

2. Κατ' επιλογήν του κατασκευαστή, η συμμόρφωση της συσκευής προς τις βασικές απαιτήσεις του άρθρου 3 παράγραφος 1 σημεία (α) και (β) μπορεί, αντί να αποδεικνύεται με τις διαδικασίες που αναφέρονται παρακάτω, να αποδεικνύεται με τις διαδικασίες που ορίζονται στην οδηγία 73/23/ΕΟΚ και στην οδηγία 89/336/ΕΟΚ αντιστοίχως, όταν η συσκευή εμπίπτει στο πεδίο εφαρμογής των οδηγιών αυτών.

(Τροπολογία 12)

Άρθρο 11, παράγραφος 1, πρώτο εδάφιο

>Αρχικό κείμενο>

1. Συσκευή που συμμορφούται προς τις συναφείς βασικές απαιτήσεις φέρει την αναφερόμενη στο παράρτημα VII σήμανση πιστότητας CE. Η σήμανση τίθεται υπό την ευθύνη του κατασκευαστή, του εξουσιοδοτημένου αντιπροσώπου του εντός της Κοινότητας, ή του προσώπου που είναι υπεύθυνο για τη διάθεση της συσκευής στην αγορά.

>Κείμενο μετά την ψηφοφορία στο ΕΚ>

1. Συσκευή που συμμορφούται προς

όλες τις συναφείς βασικές απαιτήσεις φέρει την αναφερόμενη στο παράρτημα VII σήμανση πιστότητας CE. Η σήμανση τίθεται υπό την ευθύνη του κατασκευαστή, του εξουσιοδοτημένου αντιπροσώπου του εντός της Κοινότητας, ή του προσώπου που είναι υπεύθυνο για τη διάθεση της συσκευής στην αγορά.

(Τροπολογία 14)

Άρθρο 16

>Αρχικό κείμενο>

Η Επιτροπή εξετάζει την εφαρμογή της παρούσας οδηγίας και υποβάλλει σχετική έκθεση προς το Ευρωπαϊκό Κοινοβούλιο και το Συμβούλιο, κατ' αρχάς στις ........ το αργότερο και, εφεξής, ανά τριετία. Στην έκθεση πραγματοποιείται επισκόπηση της προόδου στην κατάρτιση σχετικών προτύπων, καθώς και οποιωνδήποτε προβλημάτων που έχουν ανακύψει στην πορεία της εφαρμογής. Στην έκθεση σκιαγραφούνται επίσης οι δραστηριότητες της επιτροπής και αξιολογείται η πρόοδος στην επίτευξη ανοικτής ανταγωνιστικής αγοράς για συσκευές σε κοινοτικό επίπεδο. Εξετάζεται, ιδίως, το κατά πόσον είναι ακόμη απαραίτητες οι βασικές απαιτήσεις για όλες τις κατηγορίες των καλυπτόμενων συσκευών και κατά πόσον οι διαδικασίες του Παραρτήματος IV, τρίτο εδάφιο εξασφαλίζουν την τήρηση των βασικών απαιτήσεων για τις συσκευές που εμπίπτουν στο εν λόγω Παράρτημα. Εάν χρειαστεί, θα προταθούν περαιτέρω μέτρα στην έκθεση για την πλήρη υλοποίηση του στόχου της οδηγίας.

>Κείμενο μετά την ψηφοφορία στο ΕΚ>

Η Επιτροπή εξετάζει την εφαρμογή της παρούσας οδηγίας και υποβάλλει σχετική έκθεση προς το Ευρωπαϊκό Κοινοβούλιο και το Συμβούλιο, κατ' αρχάς στις ........ το αργότερο και, εφεξής, ανά τριετία. Στην έκθεση πραγματοποιείται επισκόπηση της προόδου στην κατάρτιση σχετικών προτύπων, καθώς και οποιωνδήποτε προβλημάτων που έχουν ανακύψει στην πορεία της εφαρμογής. Στην έκθεση σκιαγραφούνται επίσης οι δραστηριότητες της επιτροπής

, αξιολογείται η πρόοδος στην επίτευξη ανοικτής ανταγωνιστικής αγοράς για συσκευές σε κοινοτικό επίπεδο και εξετάζεται ο τρόπος με τον οποίο πρέπει να αναπτυχθεί το ρυθμιστικό πλαίσιο για τη διάθεση στην αγορά και τη θέση σε λειτουργία συσκευών, ώστε να:

>Αρχικό κείμενο>

>Κείμενο μετά την ψηφοφορία στο ΕΚ>

(α) εξασφαλίζεται ότι θα επιτευχθεί ένα συνεπές σύστημα για όλες τις συσκευές σε κοινοτικό επίπεδο[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

(β) ληφθεί υπόψη η σύγκλιση του τηλεπικοινωνιακού, του οπτικοακουστικού και του τομέα της τεχνολογίας της πληροφορίας[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

(γ) επιτραπεί η εναρμόνιση των ρυθμιστικών μέτρων σε διεθνές επίπεδο.

>Αρχικό κείμενο>

>Κείμενο μετά την ψηφοφορία στο ΕΚ>

Εξετάζεται, ιδίως, το κατά πόσον είναι ακόμη απαραίτητες οι βασικές απαιτήσεις για όλες τις κατηγορίες των καλυπτόμενων συσκευών και κατά πόσον οι διαδικασίες του Παραρτήματος IV, τρίτο εδάφιο εξασφαλίζουν την τήρηση των βασικών απαιτήσεων για τις συσκευές που εμπίπτουν στο εν λόγω Παράρτημα. Εάν χρειαστεί, θα προταθούν περαιτέρω μέτρα στην έκθεση για την πλήρη υλοποίηση του στόχου της οδηγίας.

(Τροπολογία 18)

Άρθρο 17, παράγραφος 3

>Αρχικό κείμενο>

3. Εκτός των βασικών απαιτήσεων του άρθρου 3 παράγραφος 1 σημείο γ), τα κράτη μέλη δύνανται να συνεχίσουν, για περίοδο τριάντα μηνών μετά την ημερομηνία που αναφέρεται στην πρώτη περίοδο του άρθρου 18 παράγραφος 1 και σύμφωνα προς τις διατάξεις της Συνθήκης, να απαιτούν οι τηλεπικοινωνιακοί τερματικοί εξοπλισμοί να μην είναι ικανοί να προκαλέσουν απαράδεκτη χειροτέρευση μιας υπηρεσίας φωνητικής τηλεφωνίας προσιτής εντός του πλαισίου της καθολικής υπηρεσίας όπως ορίζεται στην οδηγία 98/10/ΕΚ.

>Κείμενο μετά την ψηφοφορία στο ΕΚ>

3. Εκτός των βασικών απαιτήσεων του άρθρου 3

παράγραφος 1, τα κράτη μέλη δύνανται να ζητήσουν να συνεχίσουν, για περίοδο το πολύ τριάντα μηνών μετά την ημερομηνία που αναφέρεται στην πρώτη περίοδο του άρθρου 18 παράγραφος 1 και σύμφωνα προς τις διατάξεις της Συνθήκης, να απαιτούν οι τηλεπικοινωνιακοί τερματικοί εξοπλισμοί να μην είναι ικανοί να προκαλέσουν απαράδεκτη χειροτέρευση μιας υπηρεσίας φωνητικής τηλεφωνίας προσιτής εντός του πλαισίου της καθολικής υπηρεσίας όπως ορίζεται στην οδηγία 98/10/ΕΚ. Τα κράτη μέλη ενημερώνουν την Επιτροπή για τους λόγους για τους οποίους ζητούν συνέχιση της εν λόγω απαίτησης, την ημερομηνία κατά την οποία δεν θα είναι πλέον αναγκαία η εν λόγω απαίτηση για την προκειμένη υπηρεσία, καθώς και τα μέτρα που προτίθενται να λάβουν προκειμένου να τηρήσουν την εν λόγω προθεσμία. Η Επιτροπή εξετάζει το αίτημα λαμβάνοντας υπόψη τη συγκεκριμένη κατάσταση στο κράτος μέλος, καθώς και την ανάγκη να εξασφαλισθεί συνεκτικό ρυθμιστικό περιβάλλον σε κοινοτικό επίπεδο. Ενημερώνει το κράτος μέλος κατά πόσον θεωρεί ότι η συγκεκριμένη κατάσταση δικαιολογεί συνέχιση και, εάν ναι, έως ποιά ημερομηνία δικαιολογείται η εν λόγω συνέχιση.

(Τροπολογία 16)

Παράρτημα Ι, σημείο 1, εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Τα σύνολα ανταλλακτικών προς συναρμολόγηση από ραδιοερασιτέχνες και ο εμπορικός εξοπλισμός που έχει υποστεί τροποποίηση για να μπορεί να χρησιμοποιείται από ραδιοερασιτέχνες δεν θεωρούνται ως εξοπλισμός που διατίθεται εμπορικώς.